Komolyabb karrierje 1983–1984-ben kezdődött a svéd másodosztályban (Timrå IK). Itt három idényen keresztül játszott. 1986–1987 és 1991–1992 között a svéd első osztályban játszott a Brynäs IF csapatában. Az 1985-ös NHL-drafton a Minnesota North Stars választotta ki őt a 12. kör 237. helyén. Az 1992–1993-as szezonban bemutatkozott az NHL-ben a North Stars színeiben. A következő idényben a North Stars átköltözött Dallasba és Dallas Stars lett a neve. Ekkor hét mérkőzésen léphetett jégre, majd leküldték az IHL-es Kalamazoo Wingsbe de onnan a szintén NHL-es Québec Nordiqueshez került a szezon végére. 1994 és 1998 között a svájci első osztályban a HC Luganóban szerepelt majd még egy évet az EHC Klotenben. 1999 és 2008 között hazája pontvadászatában játszott (Brynäs IF). 2008-ban vonult vissza.